3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์และบริการ

        1.  ธุรกิจจัดจำหน่าย (Distribution)

บริษัทเป็นตัวแทนจัดจำหน่าย (Distributor) และนำเข้า (Importer)
สินค้าอุปกรณ์ข่ายสายสัญญาณคอมพิวเตอร์ เทคโนโลยีสารสนเทศและการสื่อสาร (Cabling)
โดยเน้นสินค้าที่เกี่ยวข้องด้านข่ายสายคอมพิวเตอร์และสื่อสารครบวงจร เช่น สายใยแก้ว (Fiber
Optic) สายสัญญาณ (Cable) ตัวต่อสายและอุปกรณ์ (Connector)
เครื่องแปลงสัญญาณจากไฟฟ้าเป็นแสง (Media Converter)
ตู้ใส่อุปกรณ์เครือข่ายคอมพิวเตอร์และสื่อสารโทรคมนาคม (Rack Cabinet) เป็นต้น
โดยบริษัทเป็นตัวแทนจัดจำหน่ายสินค้าจากผู้ผลิตชั้นนำของโลกทั้งจากสหรัฐอเมริกาและยุโรป
ซึ่งผู้ผลิตสินค้าดังกล่าวได้แก่ AMP, LINK, และ KRONE
ซึ่งล้วนเป็นสินค้าอุปกรณ์ข่ายสายสัญญาณและสื่อสารโทรคมนาคมที่มีคุณภาพและมาตรฐานสูง
หากมีความแตกต่างกันในด้านการตลาดดังนี้

  ------- --- ------------------------------------------------------------
  AMP     :   เป็นสินค้าที่บริษัทได้ทำการส่งเสริมการตลาดมาเป็นเวลานาน
              ทำให้เป็นที่รู้จักในหมู่ผู้ใช้สายสัญญาณทั่วไป
              และมีวางขายในร้านค้าอุปกรณ์คอมพิวเตอร์เป็นที่แพร่หลาย

  LINK    :   เป็นสินค้าสำหรับลูกค้าที่ต้องการสินค้าคุณภาพดี ราคาถูก
              และมีการรับประกันที่ยาวนาน โดยที่บริษัทให้การรับประกันคุณภาพสินค้า LINK
              ยาวนานถึง 5 ปี ในขณะที่ให้การรับประกันคุณภาพสินค้ายี่ห้ออื่นๆ 1 ปี

  KRONE   :   เป็นสินค้าที่มักใช้ในงานโครงการที่เกี่ยวข้องกับระบบสื่อสารโทรคมนาคม
              (Telecommunication)
              เนื่องจากเป็นยี่ห้อที่มีสินค้าสำหรับงานสื่อสารโทรคมนาคมครบถ้วน
              และเป็นที่ยอมรับในงานสื่อสารโทรคมนาคมทั่วไป
  ------- --- ------------------------------------------------------------

นอกจากนี้ บริษัทยังเป็นผู้ออกแบบตู้ใส่อุปกรณ์เครือข่ายคอมพิวเตอร์ (Rack Cabinet)
โดยร่วมทุนผลิตตู้ดังกล่าวออกขายทั้งในและต่างประเทศ ภายใต้ชื่อ 19” GERMANY EXPORT RACK
ซึ่งเป็นสินค้าที่บริษัทมีความภาคภูมิใจเป็นอย่างยิ่ง โดยสินค้าภายใต้ชื่อ ชื่อ 19” GERMANY EXPORT
RACK นี้ บริษัทได้ออกแบบให้ตรงกับความต้องการของผู้ใช้ตู้ใส่อุปกรณ์เครือข่ายคอมพิวเตอร์
กล่าวคือ มีความแข็งแรงทนทาน สามารถเคลื่อนที่ได้ สามารถปรับระดับชั้นภายใน
พร้อมสีที่สามารถกลมกลืนได้กับเฟอร์นิเจอร์สำนักงานอื่นๆได้ นอกจากนี้
บริษัทยังจำหน่ายสินค้าสำหรับงานโทรศัพท์ ได้แก่ ตู้กระจายสายโทรศัพท์ (MDF),
ตัวโมดูลเทอร์มินอลโทรศัพท์ (Telephone Module), ตู้แผงโทรศัพท์ (Telephone Box)
และอุปกรณ์ติดตั้งสายโทรศัพท์อื่นๆ

การจำหน่ายสินค้าด้านข่ายสายสัญญาณคอมพิวเตอร์และสื่อสารโทรคมนาคมนั้น
บริษัทเน้นการขายในรูปแบบของการขายส่ง (Wholesale)
เพื่อให้ลูกค้าซึ่งเป็นผู้แทนจำหน่ายนำไปจำหน่ายต่อหรือนำไปใช้ติดตั้งในโครงการต่างๆ

นอกจากการจำหน่ายสินค้าดังกล่าวแล้ว
บริษัทยังได้ทำการเสริมสร้างความรู้ความเข้าใจในเทคโนโลยีและสินค้าของบริษัทเป็นประจำ
โดยได้จัดการอบรมสัมมนาให้แก่ พนักงาน
ลูกค้าและผู้ที่สนใจโดยไม่คิดค่าใช้จ่ายมาตั้งแต่เริ่มก่อตั้งบริษัท
เพื่อเป็นการสร้างความรู้ให้แก่ตลาดและเป็นการสร้างฐานลูกค้าอันแข็งแกร่งอีกด้วย
ซึ่งการจัดอบรมสัมมนานี้ได้รับความสนใจจากผู้ที่เข้าร่วมอย่างมาก
บริษัทจึงได้จัดการอบรมสัมมนานอกสถานที่เพิ่มขึ้นโดยตั้งชื่อโครงการว่า “อินเตอร์ลิ้งค์สัญจร”
เพื่อสร้างความสัมพันธ์อันดีกับทั้งลูกค้าปัจจุบัน พนักงานบริษัทและกลุ่มลูกค้าเป้าหมายในอนาคต
อีกทั้งบริษัทยังจัดให้มีการส่งเสริมการขายในรูปแบบโปรโมชั่นทุกเดือน และยังมีข่าวสาร
Interlink News
ที่ส่งข่าวสารให้แก่ลูกค้าทุกเดือนเพื่อให้ทราบกิจกรรมและเสริมความรู้ให้แก่ลูกค้าเป็นประจำ

2.  ธุรกิจวิศวกรรม (Engineering)

จากจุดเริ่มต้นในการลงทุนเครื่องมือ เครื่องทดสอบราคาสูง
และบุคลากรเพื่อสนับสนุนสินค้าที่บริษัทขาย
บริษัทได้ขยายงานวิศวกรรมให้เพิ่มความหลากหลายมากขึ้นโดยอาศัยความเชี่ยวชาญและความพร้อมของอุปกรณ์ด้านเครื่องมือเครื่องทดสอบระบบ
เข้ารับงานโครงการวางระบบข่ายสายสัญญาณคอมพิวเตอร์และเทคโนโลยีสารสนเทศที่ต้องการผู้เชี่ยวชาญโดยเฉพาะ
ซึ่งเป็นการรับออกแบบข่ายสายสัญญาณเพื่อทำการเชื่อมโยงระบบต่างๆเข้าด้วยกันและใช้อุปกรณ์ข่ายสายที่บริษัทเป็นผู้จัดจำหน่ายในการติดตั้ง
โดยบริษัทต้องศึกษาโครงสร้างของพื้นที่โครงการ
และศึกษาโครงสร้างระบบต่างๆที่จะต้องเชื่อมเข้าหากัน
เพื่อทำการออกแบบระบบและอุปกรณ์ที่มีความสำคัญต่อการเชื่อมโยงดังกล่าว
และเมื่อได้รับความเห็นชอบจากลูกค้าแล้ว
บริษัทจะทำการว่าจ้างผู้รับเหมาช่วงในส่วนของคนงานมาทำการติดตั้งโดยมีทีมงานวิศวกรรมของบริษัทเข้าควบคุมคนงานผู้ลงมือทำการติดตั้งระบบ
พร้อมทั้งทำการทดสอบให้ผลงานของบริษัทมีคุณภาพ สามารถใช้งานได้ดี
และรับประกันคุณภาพของผลงานเพื่อสร้างความมั่นใจให้แก่ลูกค้า ซึ่งในปัจจุบัน
การวางระบบดังกล่าวจำเป็นต้องวางควบคู่ไปกับโครงสร้างของอาคารเพื่อความสวยงาม
อีกทั้งจำเป็นต้องออกแบบเพื่อรองรับการขยายงานในอนาคตอีกด้วย
ดังนั้นเพื่อเป็นการลงทุนในโครงการที่คุ้มค่า
ผู้รับเหมาโครงการต่างๆจึงมักต้องการผู้รับเหมาวางระบบข่ายสายเทคโนโลยีสารสนเทศที่มีความเชี่ยวชาญและมีการรับประกันผลงาน
เพื่อให้ผลงานของโครงการมีคุณภาพและสร้างความพอใจให้กับลูกค้า ดังนั้น ที่ผ่านมา
บริษัทจึงได้รับการว่าจ้างทั้งจากเจ้าของโครงการโดยตรงและจากผู้รับเหมาโครงการบ้างบางส่วนเพื่อวางระบบข่ายสายให้แก่โครงการต่างๆ
มากมาย โดยเฉพาะอย่างยิ่งผลงานที่กำลังดำเนินงานติดตั้งระบบข่ายสายสัญญาณข้อมูลและโทรศัพท์
ได้แก่ สนามบินสุวรรณภูมิมูลค่าเริ่มต้น 136 ล้านบาท
ซึ่งเป็นโครงการสายสัญญาณที่ใหญ่ที่สุดในประเทศไทย และในแถบเอเชีย

3.  ธุรกิจโซลูชั่น โพร์วายเดอร์ (Solution Provider)

นอกเหนือไปจากธุรกิจจัดจำหน่ายและธุรกิจวิศวกรรมดังที่ได้กล่าวมาแล้ว
เพื่อขยายงานให้ครอบคลุมการให้บริการทางเทคโนโลยีสารสนเทศ และการสื่อสารให้ครบวงจร
ในปี 2547 บริษัทจึงได้เริ่มเป็นผู้ให้บริการปรึกษา และรวบรวมระบบคอมพิวเตอร์
ระบบเทคโนโลยีสารสนเทศและการสื่อสารครบวงจร
และให้คำปรึกษาและแก้ไขปัญหาด้านเทคโนโลยีสารสนเทศ คอมพิวเตอร์
และการสื่อสารด้วยการนำเสนอเทคโนโลยีและระบบคอมพิวเตอร์ ซึ่งประกอบด้วย ฮาร์ดแวร์
ซอฟต์แวร์ อุปกรณ์ต่อพ่วง อุปกรณ์เครือข่าย ระบบสายสัญญาณ อุปกรณ์การเก็บข้อมูล
อุปกรณ์การแปลงข้อมูล อุปกรณ์การรักษาความปลอดภัยของระบบ อุปกรณ์สื่อสาร
ตลอดจนอุปกรณ์อำนวยความสะดวกอื่นๆอย่างครบวงจรและเบ็ดเสร็จให้แก่ลูกค้า

2.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้าน
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว
ทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการผลิตและการดำเนินงานในระยะยาว
และช่วยจัดระเบียบภายในองค์กรทั้งในรูปแบบของฐานข้อมูลและขั้นตอนการทำงานอีกด้วย
ซึ่งในปัจจุบันมีผู้ให้บริการที่เกี่ยวข้องกับเทคโนโลยีและระบบสารสนเทศมากมาย
โดยสามารถแบ่งบริการออกได้เป็น 5 ส่วนใหญ่ๆ ได้แก่

1.  ระบบ (System) เช่น การออกแบบโครงสร้างการสื่อสารและการจัดเก็บข้อมูล
    การออกรายงานต่างๆ การวิเคราะห์ความต้องการของผู้ใช้ (User) เป็นต้น

2.  คอมพิวเตอร์ส่วนบุคคลและอุปกรณ์ที่เกี่ยวข้อง (PC & Workstation)
    เช่นคอมพิวเตอร์ส่วนบุคคล (Personal Computer, PC) เครื่องพิมพ์ (Printer) จอภาพ
    (Monitor) เป็นต้น

3.  ระบบสารสนเทศ (Data Communication) เช่น การเชื่อมโยงระบบต่างๆเข้าด้วยกัน
    หรือการส่งผ่านข้อมูลระหว่างแต่ละหน่วย (Unit) เป็นต้น

4.  โปรแกรมระบบงานสำเร็จรูป (Package Software) ได้แก่โปรแกรมที่ผู้ใช้ (User)
    สามารถนำไปใช้งานในคอมพิวเตอร์ส่วนบุคคลได้ทันที เช่นโปรแกรมผู้ควบคุมระบบ
    (Operating System) อย่างโปรแกรมไมโครซอฟท์วินโดวส์
    หรือโปรแกรมสำหรับทำงานอย่างเช่นโปรแกรม Microsoft Office เป็นต้น

5.  การให้คำแนะนำและบำรุงรักษาระบบ (IT Services)

หมายเหตุ : บริการของบริษัทส่วนใหญ่จัดอยู่ในประเภทที่ 5 และ 3 บางส่วน

ในช่วงปี 2543 – 2547
แนวโน้มอุตสาหกรรมเทคโนโลยีสารสนเทศและการสื่อสารมีการเติบโตอย่างเห็นได้ชัดจากมูลค่าตลาดรวมเท่ากับ
49,139 ล้านบาทในปี 2543 เพิ่มขึ้นเป็น 103,191 ล้านบาทในปี 2547
หรือเพิ่มขึ้นกว่าหนึ่งเท่าตัว การเติบโตของอุตสาหกรรมเทคโนโลยีสารสนเทศและการสื่อสารในปี
2543 – 2547 * สามารถแสดงให้เห็นได้จากรูปดังต่อไปนี้

* ที่มา : ATCI, ATSL, CAT - VG, INA

[]รูปต่อไปนี้แสดงมูลค่าตลาดของธุรกิจเทคโนโลยีสารสนเทศและสื่อสารโดยแยกตามส่วนบริการต่างๆ*

* ที่มา : ATCI, ATSL, CAT - VG, INA

ส่วนบริการที่ทำให้มูลค่ารวมของตลาดเทคโนโลยีสารสนเทศเติบโตขึ้นอย่างมีนัยสำคัญได้แก่การติดตั้งคอมพิวเตอร์และอุปกรณ์ที่เกี่ยวข้อง
(PC & Workstation) ซึ่งคิดเป็นมูลค่าประมาณร้อยละ 50 ของมูลค่าตลาดรวมของทุกปี
โดยธุรกิจโซลูชั่น โพร์วายเดอร์ ของบริษัทจะได้เข้าไปมีส่วนแข่งในตลาดนี้ด้วย

จากวิกฤติเศรษฐกิจในปี 2540
หลายองค์กรทั้งภาครัฐและเอกชนได้มีการชลอตัวของค่าใช้จ่ายในด้านเทคโนโลยีสารสนเทศทำให้การเติบโตในช่วงก่อนปี
2545 มีการชลอตัวตามอย่างเห็นได้ชัด อย่างไรก็ดี
เมื่อรัฐบาลมีนโยบายส่งเสริมให้ประเทศไทยก้าวทันการพัฒนาเทคโนโลยีสารสนเทศของโลกโดยมีนโยบายกำหนดกลยุทธ์การพัฒนาโดยใช้เทคโนโลยีสารสนเทศที่สำคัญไว้
5 กลุ่ม * คือ

-   เทคโนโลยีสารสนเทศเพื่อการพัฒนาด้านภาครัฐ (e-Government)

-   เทคโนโลยีสารสนเทศเพื่อการพัฒนาด้านพาณิชย์ (e-Commerce)

-   เทคโนโลยีสารสนเทศเพื่อการพัฒนาด้านอุตสาหกรรม (e-Industry)

-   เทคโนโลยีสารสนเทศเพื่อการพัฒนาด้านการศึกษา (e-Education)

-   เทคโนโลยีสารสนเทศเพื่อการพัฒนาด้านสังคม (e-Society)

  * จากแผนแม่บทเทคโนโลยีสารสนเทศและการสื่อสารของประเทศไทย พ.ศ. 2545 - 2549

และเมื่อประกอบกับสภาพเศรษฐกิจที่เริ่มพื้นตัวตั้งแต่ปลายปี 2545
จึงส่งสัญญาณให้มีการปรับตัวทั้งภาครัฐและเอกชนในการเปลี่ยนรูปแบบขององค์กรให้มีการใช้เทคโนโลยีเข้ามาช่วยมากขึ้น
จากเหตุการณ์ดังกล่าว
ทำให้มูลค่าตลาดรวมของอุตสาหกรรมไอทีในประเทศไทยสูงขึ้นอย่างต่อเนื่องทุกปี
โดยที่ไทยถือเป็นหนึ่งในไม่กี่ประเทศทั่วโลกที่ยังมีอัตราการเจริญเติบโตของอุตสาหกรรมในระดับกว่าร้อยละ
15 ขึ้นไป [1]ซึ่งแสดงให้เห็นถึงความต้องการที่ยังมีอยู่สูงสำหรับตลาดไอทีในประเทศไทย
และเมื่อแยกมูลค่าตลาดรวมตามคุณลักษณะของผู้ใช้แล้ว จะเห็นว่าในประมาณการปี 2547 นั้น
ภาคการสื่อสาร ภาคการเงิน
และภาครัฐบาลเป็นส่วนที่มีค่าใช้จ่ายในด้านเทคโนโลยีสารสนเทศมากเป็นอันดับต้นๆหากไม่รวมผู้ใช้ตามบ้านและร้านค้าทั่วไป

ตาราง 3.1
มูลค่าตลาดรวมของอุตสาหกรรมเทคโนโลยีสารสนเทศและการสื่อสารแยกตามประเภทผู้ใช้งาน ในปี
2542 - 2547

  ------------------------- -------- -------- -------- -------- -------- ---------
  หน่วย : ล้านบาท                                                          

  Segment                   2542     2543     2544     2545     2546     2547F

  Government/ State         7,379    8,845    9,682    11,384   12,755   15,300
  Enterprise                                                             

  Financial                 3,162    3,440    3,987    5,692    7,175    17,600

  Manufacturing             6,325    7,371    9,112    10,673   11,161   14,800

  Telecommunication         4,216    8,354    10,252   12,808   14,350   18,500

  Small Office & Home Uses  4,216    8,354    9,682    11,384   13,552   22,000

  Other                     9,838    12,775   14,238   19,212   20,727   14,991

  Total                     35,136   49,139   56,953   71,153   79,720   103,191
  ------------------------- -------- -------- -------- -------- -------- ---------

* ที่มา : ATCI, ATSL, CAT - VG, INA

จากการแยกประเภทตามผู้ใช้งานข้างต้น
ธุรกิจของบริษัทสามารถจัดเข้าได้ในทุกประเภทของผู้ใช้เนื่องจากอุปกรณ์ข่ายสายสัญญาณและสื่อสารโทรคมนาคมนั้นมีความจำเป็นต่อทุกระบบเทคโนโลยี
ซึ่งหากการใช้เทคโนโลยีสารสนเทศและการสื่อสารโดยรวมมีการเติบโตขึ้น
ยอดขายของบริษัทก็มีแนวโน้มที่จะเติบโตตามการขยายตัวดังกล่าว

การเติบโตอย่างต่อเนื่องของอุตสาหกรรมเทคโนโลยีสารสนเทศในประเทศไทย
งบประมาณภาครัฐที่สนับสนุนการปรับปรุงเทคโนโลยีสารสนเทศให้ทันสมัยขึ้น
ประกอบกับการพัฒนาสินค้าที่เกี่ยวข้องกับเทคโนโลยีสารสนเทศและสื่อสารทั้งในและต่างประเทศ
จะยังคงเป็นปัจจัยที่ทำให้ตลาดภายในประเทศมีการขยายตัวในระดับที่สูงมาก ซึ่งบริษัท
ในฐานะผู้นำในธุรกิจอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม โดยเป็นทั้งตัวแทนจัดจำหน่าย ผู้นำเข้า
และผู้รับเหมา อีกทั้งยังเป็นผู้ให้บริการปรึกษาและรวบรวมระบบ (SP)
ทำให้บริษัทจัดว่าอยู่ในอุตสาหกรรมนี้ทั้งทางด้าน System, PC & Workstation, Data
Communication, และ IT Services
จึงมีโอกาสที่จะเติบโตพร้อมกับการขยายตัวของอุตสาหกรรมด้านเทคโนโลยีสารสนเทศและการสื่อสาร
ไปในทิศทางเดียวกัน

สภาวะการแข่งขันและกลยุทธ์ในการแข่งขัน

การเติบโตในอุตสาหกรรมเทคโนโลยีสารสนเทศและการสื่อสาร
ทำให้มีความต้องการในระบบคอมพิวเตอร์และระบบเครือข่ายภายในองค์กร (Local Area
Network, LAN) มากขึ้น
และความจำเป็นพื้นฐานที่จะทำให้คอมพิวเตอร์สื่อสารกันได้คือระบบข่ายสายสัญญาณ ดังนั้น
จึงมีสินค้าด้านข่ายสายหลากหลายยี่ห้อ และวิธีการทางการตลาดที่แตกต่างกันออกไป ในขณะเดียวกัน
ก็จะมีผู้ให้บริการรับเหมาติดตั้งเพิ่มมากขึ้นเรื่อยๆ ตามการเติบโตของอุตสาหกรรม
แต่ผู้ที่มีความเชี่ยวชาญและมีสินค้า หรือเป็นผู้นำเข้า กลับมีจำนวนน้อยราย ดังนั้น
ในแต่ละสายธุรกิจของบริษัท จึงมีสภาพการแข่งขันไม่เหมือนกัน กล่าวคือ

1.  ธุรกิจจัดจำหน่าย : มีการแข่งขันกันไม่รุนแรง เนื่องจากสินค้าอุปกรณ์ข่ายสายสัญญาณ
    เป็นสินค้าที่ต้องมีการกำหนดคุณภาพในการใช้งาน
    ดังนั้นจึงต้องการสินค้าที่มีการรับประกันคุณภาพจากผู้ขาย
    ธุรกิจการจัดจำหน่ายนี้จึงเป็นธุรกิจที่แข่งขันกันที่ชื่อเสียงและคุณภาพของสินค้า
    ความหลากหลายของผลิตภัณฑ์ และบริการที่เสนอให้ลูกค้า
    โดยอาจมีปัจจัยด้านราคาเสริมการตัดสินใจซื้อสินค้า คู่แข่งขันของบริษัทในธุรกิจนี้ ได้แก่
    Anixter, KP Trading, Synnex, MVT เป็นต้น

บริษัทนับเป็นตัวแทนจัดจำหน่ายสินค้าข่ายสายสัญญาณคอมพิวเตอร์และการสื่อสารโทรคมนาคมและสารสนเทศชั้นนำของประเทศหากพิจารณาจากยอดจำหน่าย
และการทำการตลาดที่บริษัทให้ความสำคัญและปฏิบัติมาโดยตลอด
โดยที่บริษัทมีการทำการตลาดให้แก่สินค้าตลอดเวลา ทั้งการตลาดในเชิงรุก
ได้แก่การจัดการส่งเสริมการจำหน่าย การโฆษณาประชาสัมพันธ์
และการขยายฐานลูกค้าได้แก่การจัดอบรมสัมมนา หรือการจัดงานเปิดตัวสินค้าใหม่ เป็นต้น
ซึ่งนโยบายการขายสินค้าของบริษัทได้แก่ “สินค้าคุณภาพ ราคาที่ถูกกว่า และ การบริการที่ดีกว่า”
ทำให้บริษัทมีชื่อเสียงด้านผลิดภัณฑ์ข่ายสายสัญญาณมาตลอดตั้งแต่เริ่มก่อตั้งบริษัทเป็นต้นมา นอกจากนี้
บริษัทยังเป็นผู้ริเริ่มนวัตกรรมการบริหาร (Innovation Management) ในรูปแบบ
“เลขาฝ่ายขาย” ซึ่งเป็นการให้บริการลูกค้าแบบ One Stop Service
ที่สามารถให้บริการลูกค้าได้โดยไม่ขาดตอน

2.  ธุรกิจวิศวกรรม : การแข่งขันในธุรกิจวิศวกรรมเป็นการแข่งขันที่มีคู่แข่งน้อยราย
    เนื่องจากหาผู้ที่มีความชำนาญเฉพาะการวางระบบข่ายสายสัญญาณที่มีความพร้อมได้ไม่มากนัก
    และผู้รับเหมาวางสายสัญญาณทั่วไปก็ไม่มีการลงทุนในอุปกรณ์การติดตั้งและทดสอบที่มีราคาสูง
    ดังนั้น คู่แข่งที่รับงานโครงการเช่นเดียวกับบริษัทจึงมีจำนวนน้อย ได้แก่ Datacraft และ
    Wirer & Wireless เป็นต้น นอกจากนี้
    บริษัทยังเป็นผู้รับเหมาติดตั้งระบบข่ายสายคอมพิวเตอร์และการสื่อสารโทรคมนาคมที่เป็นที่ยอมรับโดยทั่วไปโดยมีผลงานที่ผ่านมาเป็นเครื่องรับประกันคุณภาพได้เป็นอย่างดี
    กลยุทธ์ทางการตลาดของบริษัทจึงอยู่ที่ผลงานที่มีคุณภาพและต้นทุนสินค้าที่ต่ำเนื่องจากบริษัทมีอำนาจการต่อรองด้านราคาสินค้าที่ใช้เป็นวัตถุดิบหลักในโครงการซึ่งบริษัทเป็นผู้จัดจำหน่ายที่ได้รับแต่งตั้งโดยตรงจากผู้ผลิตสินค้า
    ทำให้บริษัทสามารถแข่งขันในงานประมูลโครงการได้อย่างมีประสิทธิภาพ
    (ตัวอย่างโครงการที่เป็นผลงานของบริษัทตามข้อ 3.1.2)
    และทำให้ลูกค้าเลือกที่จะใช้บริการของบริษัทเป็นประจำ
    โดยที่บริษัทกำหนดมูลค่าของโครงการทั้งหมดที่เข้าประมูลให้มีมูลค่าทั้งสิ้นไม่เกิน 400
    ล้านบาทต่อปี
    เนื่องจากข้อกำหนดด้านความสามารถและสภาพคล่องในการวางเงินค้ำประกันสัญญาของบริษัท

3.  ธุรกิจโซลูชั่น โพร์วายเดอร์ :
    ดังจะเห็นได้จากแผนแม่บทเทคโนโลยีสารสนเทศและการสื่อสารของประเทศไทย พ.ศ. 2545
    – 2549 ว่ามูลค่ารวมของตลาดอุตสาหกรรม มีปริมาณเพิ่มขึ้นในแต่ละปี
    และเมื่อประกอบกับนโยบายของรัฐบาลชุดปัจจุบันที่มีการสนับสนุนการใช้เทคโนโลยีสารสนเทศทั้งในภาครัฐและเอกชน
    ทำให้มีการจัดซื้อจัดจ้างบริษัทที่ปรึกษาและรวบรวมระบบในงบประมาณที่ต่างๆกันไป
    และมีบริษัทที่ปรึกษาและรวบรวมระบบเข้ามาในอุตสาหกรรมนี้เป็นจำนวนมาก
    และรายชื่อคู่แข่งขันที่สำคัญในตลาดนี้ได้แก่ SVOA, AIT, TCS, Siam Web, และ IRCP
    เป็นต้น ดังนั้น การแข่งขันในธุรกิจ Solution Provider จึงมีสภาพค่อนข้างรุนแรง
    และมีจำนวนคู่แข่งมาก ทำให้บริษัทต้องวางกลยุทธ์ในการตลาดไว้ดังนี้

-   ให้การบริการที่มีคุณภาพ

-   ส่งมอบงานตรงต่อเวลา

-   รักษาความสัมพันธ์กับฐานลูกค้าเดิม ทั้งองค์กรของภาครัฐและเอกชน

-   พัฒนาบุคลากรอยู่เสมอ โดยมีการอบรมสัมมนาทั้งภายในและภายนอกบริษัท รวมถึงการเข้าร่วม
    Conference ที่ต่างประเทศ เพื่อนำความรู้มาปรับปรุงสินค้าและบริการภายในบริษัท

-   มีบริการหลังการขายที่มีประสิทธิภาพ

-   ปรับตัวให้ก้าวทันกับเทคโนโลยีที่พัฒนาอย่างไม่หยุดยั้งเพื่อให้คำแนะนำที่ดีแก่ลูกค้า

-   สร้างความสัมพันธ์ที่ดีระหว่างบริษัทกับผู้ที่เกี่ยวข้อง เช่น ลูกค้า บริษัทพันธมิตร เป็นต้น

    1.  การจำหน่ายและช่องทางการจำหน่าย

        ธุรกิจจัดจำหน่าย

        บริษัทเป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   AMP

-   LINK

-   KRONE

-   INTERLINK

-   19” GERMANY EXPORT RACK

การจำหน่ายสินค้าของบริษัทมีทั้งในรูปแบบของการติดต่อเข้าหาลูกค้าที่มีความต้องการอุปกรณ์ข่ายสายสัญญาณ
และลูกค้าที่ติดต่อเข้ามาที่บริษัทโดยตรง โดยได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์ สื่อหนังสือพิมพ์ และสื่อวิทยุ
ซึ่งบริษัทจะมีแคตตาลอคสินค้าพร้อมราคา ซึ่งปรับเปลี่ยนทุก 3 เดือน หรือราคาในโฮมเพจของบริษัท
หรือจะให้บริษัททำการเสนอราคาให้ลูกค้าพิจารณาก่อนการตัดสินใจ
และจะจัดส่งให้ภายในระยะเวลาไม่เกิน 3 วัน
บริษัทจะบันทึกรายละเอียดการสั่งสินค้าของลูกค้าทุกรายที่บริษัทมีการติดต่อทำใบเสนอราคาให้
เพื่อใช้เป็นฐานข้อมูลลูกค้าในการทำแผนการตลาดในอนาคต และภายในปี 2547 และ 2548
บริษัทมีแผนงานที่จะเปิดสาขาในจังหวัดหลักๆของประเทศไทย ได้แก่ เชียงใหม่ หาดใหญ่ (สงขลา)
และ ขอนแก่น เพื่อให้ลูกค้าสามารถติดต่อกับบริษัทได้สะดวกยิ่งขึ้น
และเป็นการกระจายสินค้าไปสู่จังหวัดหลักๆในส่วนภูมิภาคอย่างมีประสิทธิภาพ
และเพื่อให้บริษัทมีสินค้าไว้บริการครอบคลุมในส่วนภูมิภาคของประเทศไทย
บริษัทจึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล
โดยบริษัทเป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ อีกทั้ง
บริษัทยังได้ร่วมมือกับบริษัท สปิริต เอ็นเตอร์ไพรซ์ จำกัด
ซึ่งเป็นการร่วมลงทุนระหว่างบริษัทค้าปลีกอุปกรณ์อิเล็คทรอนิคส์มากกว่า 50
รายทั่วประเทศและบริษัทมีส่วนร่วมลงทุนในสัดส่วนร้อยละ 1.67
ในการกระจายสินค้าและบริการของบริษัทสู่ทั่วทุกภูมิภาคของประเทศ

ณ ปัจจุบัน บริษัทมีลูกค้าที่เป็นผู้แทนจำหน่ายที่ซื้อสินค้าของบริษัทไปจำหน่ายปลีกต่อมากกว่า 3,000
รายทั่วประเทศ คิดเป็นสัดส่วนการขายประมาณร้อยละ 80 ของยอดขาย
และลูกค้าในรูปแบบที่บริษัทขายสินค้าให้นำไปใช้โดยตรงในทั้งภาคเอกชนและภาครัฐบาลและรัฐวิสาหกิจมากกว่า
1,000 องค์กร คิดเป็นสัดส่วนการขายประมาณร้อยละ 20 ของยอดขาย ซึ่งรวมแล้ว
ทำให้บริษัทมีฐานลูกค้ามากกว่า 4,000 องค์กร โดยมีสัดส่วนการขายดังนี้

[]

ธุรกิจวิศวกรรม

เนื่องจากบริษัทเป็นผู้จัดจำหน่ายผลิตภัณฑ์และอุปกรณ์ข่ายสายสัญญาณและเป็นผู้บุกเบิกธุรกิจในลำดับต้นๆของประเทศไทย
เมื่อลูกค้าสั่งซื้อสินค้าจากบริษัท บริษัทได้มีการเสนอบริการด้านการรับเหมาติดตั้ง
และการทดสอบไปด้วย อีกทั้งจากประสบการณ์และผลงานที่ผ่านมา
ทำให้ลูกค้ารายใหญ่มีความมั่นใจในความชำนาญของบริการที่จะจ้างเหมาให้เป็นผู้รับเหมาในโครงการระดับใหญ่

ธุรกิจ Solution Provider

การเข้าร่วมดำเนินโครงการต่างๆของบริษัทได้แก่การเข้าประมูลงานภายใต้ชื่อบริษัทเองนั้น
บริษัทเป็นผู้เลือกโครงการที่จะเข้าประมูลภายใต้ชื่อบริษัทเองโดยตรง
ซึ่งส่วนใหญ่เป็นโครงการภาครัฐ
ซึ่งจะมีการประกาศงบประมาณและประกาศเชิญชวนให้ร่วมประกวดราคา
และอาจมีการติดต่อผ่านพันธมิตรทางธุรกิจสำหรับสินค้าบางประเภทที่ต้องใช้ในโครงการ

1.  ลักษณะลูกค้าและกลุ่มลูกค้าเป้าหมาย

    ธุรกิจการจัดจำหน่าย

    กลุ่มลูกค้าเป้าหมายของบริษัทแบ่งได้ตามแผนกงานในบริษัท ได้แก่

1.  ผู้แทนจำหน่ายและผู้รับเหมา (Dealers & Contractors) :
    เป็นลูกค้าที่นำสินค้าของบริษัทไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน
    บริษัทมีจำนวนลูกค้าประเภทนี้มากกว่า 3,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น สำหรับผู้รับเหมาได้แก่ ผู้รับเหมาด้านไฟฟ้าและสื่อสารทั้งขนาดใหญ่และขนาดเล็ก
    ทั่วประเทศ รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย บมจ. ทีทีแอนด์ที
    บมจ. สามารถ เทเลคอมมิวนิเคชั่น บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 80 ของยอดขายรวม

2.  ลูกค้าองค์กร : เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ข่ายสายสัญญาณโดยตรง ยกตัวอย่างเช่น บมจ.
    ทศท. คอร์ปอเรชั่น บมจ. กสท.โทรคมนาคม การไฟฟ้าฝ่ายผลิตแห่งประเทศไทย บมจ.
    ธนาคารไทยพาณิชย์ ทุกสาขา เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปรกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด
    ปริมาณ และมูลค่าของสินค้าที่สั่งในแต่ละครั้ง สัดส่วนการขายให้แก่ลูกค้าในกลุ่มนี้คิดเป็นร้อยละ
    20 ของยอดขายรวม

    ธุรกิจวิศวกรรม

กลุ่มลูกค้าเป้าหมายในธุรกิจวิศวกรรมมีทั้งภาครัฐและเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ อาคารสำนักงานใหญ่ บมจ. ยูไนเต็ด
คอมมิวนิเคชั่น ศูนย์กีฬาเอเชี่ยนเกมส์ มหาวิทยาลัยธรรมศาสตร์ การไฟฟ้าฝ่ายผลิตแห่งประเทศไทย
ธนาคารออมสิน เป็นต้น กลุ่มลูกค้าอีกกลุ่มได้แก่ บริษัทผู้ค้าคอมพิวเตอร์
หรือผู้รับเหมาที่ติดตั้งระบบข่ายสายสัญญาณเอง และว่าจ้างให้บริษัทเป็นผู้จัดสายและเข้าสาย
(Terminate) พร้อมทดสอบ (Testing)

ธุรกิจโซลูชั่นโพร์วายเดอร์

กลุ่มลูกค้าเป้าหมายในธุรกิจโซลูชั่นโพร์วายเดอร์ สามารถแบ่งได้เป็น 2 ประเภท ได้แก่

1.  Customer base หรือกลุ่มลูกค้าที่เคยใช้บริการของบริษัทในด้านข่ายสายคอมพิวเตอร์มาแล้ว
    โดยที่บริษัทจะเข้านำเสนอบริการอื่นๆที่นอกเหนือจากสินค้าข่ายสายสัญญาณ
    เช่นระบบคอมพิวเตอร์ รวมเข้าในระบบข่ายสายสัญญาณด้วย
    เพื่อให้ลูกค้ารู้ถึงบริการที่หลากหลายที่บริษัทเสนอให้

2.  Product base หรือกลุ่มลูกค้าที่มีความต้องการผู้รวมรวม พัฒนา
    และออกแบบระบบเทคโนโลยีสารสนเทศทั่วไปเช่น หน่วยงานราชการ มหาวิทยาลัย
    ภาคเอกชน หรือรัฐวิสาหกิจ โดยมุ่งเน้นตามความต้องการของลูกค้าก่อน
    และในความต้องการดังกล่าวนั้น
    บริษัทเล็งเห็นแล้วว่าบริษัทมีจุดเด่นในเรื่องตัวสินค้าหรือมีพันธมิตรที่เป็นเจ้าของผลิตภัณฑ์สินค้าให้ความร่วมมือในการเข้าประกวดราคาซึ่งจะทำให้บริษัทมีความมั่นใจในการเสนองานให้ตรงต่อความต้องการของลูกค้าเพิ่มมากขึ้น

    1.  การจัดหาผลิตภัณฑ์และบริการ

        1.  ธุรกิจจัดจำหน่าย

บริษัทเป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัท
มีทั้งการนำสินค้าเข้าจากผู้ผลิตจากต่างประเทศ (เช่น LINK) ประมาณร้อยละ 22
ของยอดขายรวม มีการซื้อผ่านผู้จัดจำหน่ายของผู้ผลิตภายในประเทศ (เช่น AMP และ KRONE)
ประมาณร้อยละ 47 ของยอดขายรวม
และมีการจ้างผลิตโดยผู้ผลิตภายในประเทศโดยผู้รับจ้างผลิตสินค้า (Original Equipment
Manufacturer : OEM) ภายใต้ยี่ห้อ 19” GERMANY EXPORT RACK และ Interlink
ซึ่งเป็นยี่ห้อสินค้าของบริษัทเอง ประมาณร้อยละ 21 ของยอดขายรวม อีกด้วย

ตาราง 3.3 แสดงรายละเอียดของสัญญาระหว่างบริษัทกับผู้ผลิตสินค้ายี่ห้อต่างๆ

+--------+--------------+------------+-----+-------------------------+
| สินค้า   | บริษัทคู่ค้า      | ประเภทสัญญา | อ   | เงื่อนไขที่สำคัญในสัญญา       |
|        |              |            | ายุส |                         |
|        |              |            | ัญญา |                         |
+--------+--------------+------------+-----+-------------------------+
| LINK   | ANC Inc.     | Exclusive  | 3 ปี | -   *                   |
|        |              | D          | *   |                         |
|        |              | istributor |     |   ให้บริษัทเป็นตัวแทนจัดจำหน่า |
|        |              |            |     | ยแต่เพียงผู้เดียวในประเทศไทย |
|        |              | สิ้นสุด       |     |                         |
|        |              | สัญญาเมื่อวันที่ |     |    และประเทศในแถบอินโดจีน |
|        |              | 31 ธันวาคม  |     |                         |
|        |              | 2549       |     | -   บริษัทได้นำ            |
|        |              |            |     | เครื่องหมายการค้ามาจดทะเบีย |
|        |              |            |     | นเครื่องหมายการค้าในประเทศ |
|        |              |            |     |     เลขที่ ค.147350       |
|        |              |            |     |                         |
|        |              |            |     | -   สินค้าของ LINK        |
|        |              |            |     |     บริษัทจ               |
|        |              |            |     | ะนำเข้าจากต่างประเทศทั้งหมด |
+--------+--------------+------------+-----+-------------------------+
| AMP    | Tyco         | Authorizes | 1 ปี | -   Tyco                |
|        | Electronics  | D          | *   |                         |
|        | (Thailand)   | istributor |     | สามารถแต่งตั้งผู้แทนจำหน่ายอื่น |
|        | Limited      |            |     | ๆได้โดยไม่จำเป็นต้องแจ้งบริษัท |
|        |              | สิ้นสุด       |     |                         |
|        |              | สัญญาเมื่อวันที่ |     |                         |
|        |              | 30 กันยายน  |     |                         |
|        |              | 2548       |     |                         |
+--------+--------------+------------+-----+-------------------------+
| KRONE  | KRONE        | Authorized | 3 ปี | -   KRONE               |
|        | Technique    | D          | *   |                         |
|        | (Thailand)   | istributor |     | สามารถแต่งตั้งผู้แทนจำหน่ายอื่น |
|        | Limited      |            |     | ๆได้โดยไม่จำเป็นต้องแจ้งบริษัท |
|        |              | สิ้นสุด       |     |                         |
|        |              | สัญญาเมื่อวันที่ |     |                         |
|        |              |            |     |                         |
|        |              | 8 พฤษภาคม  |     |                         |
|        |              | 2548       |     |                         |
+--------+--------------+------------+-----+-------------------------+
| 19”    | E.S.         | สัญญาร่วมทุน  |     | -                       |
| G      | I            |            |     |    บริษัทเป็นเจ้าของยี่ห้อสินค้า |
| ERMANY | nternational |            |     |     โดยจ                |
| EXPORT | (1991) Co.,  |            |     | ดเครื่องหมายการค้าในประเทศ |
| RACK   | Ltd.         |            |     |     เลขที่ ค. 163601      |
|        |              |            |     |                         |
|        |              |            |     | -                       |
|        |              |            |     |    ว่าจ้างโรงงานให้ผลิตภายใ |
|        |              |            |     | ต้ยี่ห้อสินค้าและลิขสิทธิ์ของบริษัท |
+--------+--------------+------------+-----+-------------------------+

* หมายเหตุ : ไม่มีปัญหาด้านการต่อสัญญา

ทั้งนี้ กระบวนการจัดการของบริษัท
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) และ
บริษัทยังได้รับการรับรองคุณภาพมาตรฐาน ISO 9001 : 2000 เลขที่ QMS 03093/697
จากสถาบัน Management System Certification Institute (Thailand) (MASCI)

1.  ธุรกิจวิศวกรรม

ขั้นตอนการให้บริการในธุรกิจวิศวกรรม มีดังนี้

1.  ศึกษาระบบงานและความต้องการของลูกค้าทั้งในด้านระบบข่ายสายคอมพิวเตอร์
    เทคโนโลยีสารสนเทศ และการสื่อสารโทรคมนาคมและอุปกรณ์ต่างๆที่จำเป็น

2.  ออกแบบระบบและระบุวัสดุอุปกรณ์ต่างๆที่ใช้

3.  หากมีการใช้วัสดุอุปกรณ์ที่นอกเหนือจากสินค้าที่มี บริษัทจะให้บริษัทพันธมิตรเสนอราคาให้

4.  คำนวณหามูลค่างานทั้งหมด โดยวิศวกรผู้เชี่ยวชาญ

5.  จัดทำใบเสนอราคา หรือยื่นซองประมูลงาน

6.  ทำสัญญาว่าจ้างในกรณีที่ได้รับเลือก

7.  จัดเตรียมวัสดุและอุปกรณ์ที่เกี่ยวข้อง

8.  ติดตั้งและทดสอบระบบโดยแผนกวิศวกรรมของบริษัทร่วมกับลูกค้า

9.  ระบบเสร็จสมบูรณ์พร้อมส่งมอบ

    1.  ธุรกิจโซลูชั่น โพร์วายเดอร์

ต้นทุนผลิตภัณฑ์และบริการของธุรกิจ Solution Provider กว่าร้อยละ 80
เป็นต้นทุนค่าสินค้าที่ใช้เพื่อประกอบเป็นระบบขึ้นมา สินค้าดังกล่าวได้แก่

-   อุปกรณ์คอมพิวเตอร์ เช่น จอแสดงภาพ (Monitor) หน่วยประมวลผล (CPU) แป้นพิมพ์
    (Keyboard) เครื่องพิมพ์ (Printer) และอุปกรณ์ต่อพ่วงอื่นๆ

-   อุปกรณ์สำหรับระบบโครงข่าย เช่น Media Converter, LAN Cable, ATM Switch
    เป็นต้น

-   โปรแกรมระบบงานสำเร็จรูป (Software Application) เช่น ระบบปฏิบัติการ
    (Operating System) ระบบจัดเก็บข้อมูล ระบบการออกเอกสาร เป็นต้น

-   อุปกรณ์สื่อสารอื่นๆ เช่น Module Metering, Interface Signal, Transmitter และ
    Receiver เป็นต้น

เนื่องจากบริษัทเป็นผู้จำหน่ายอุปกรณ์สำหรับระบบโครงข่าย
ดังนั้นจึงมีความได้เปรียบด้านต้นทุนของสินค้าประเภทนี้ อย่างไรก็ตาม
บริษัทต้องจัดหาอุปกรณ์คอมพิวเตอร์และโปรแกรมระบบงานสำเร็จรูปรวมทั้งอุปกรณ์อื่นๆมาประกอบกันและพัฒนารวบรวมขึ้นเป็นระบบให้แก่ลูกค้า
โดยติดต่อกับคู่ค้าของบริษัทที่เป็นผู้ผลิตหรือตัวแทนจัดจำหน่ายสินค้าเหล่านั้นภายในประเทศ
เพื่อร่วมมือกันเข้าประมูลงานโครงการต่างๆ ตัวอย่างคู่ค้าของบริษัท เช่น Value, Synnex
(Thailand), Tech Pacific, ATEC, Computech, SIS, 3COM, HP, Compaq เป็นต้น

บริษัทไม่มีนโยบายในการสั่งซื้อสินค้าล่วงหน้า เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าแตกต่างกันไป ดังนั้น
บริษัทจะสั่งซื้อสินค้าเมื่อเริ่มดำเนินโครงการในราคาที่บริษัทได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง

1.  งานที่ยังไม่ได้ส่งมอบ

+------------------------+-----------+----------+--------+------------+
| รายการ                 | โครงการ   | ผู้ว่าจ้าง   | มูลค่าโ  | ก          |
|                        |           |          | ครงการ | ำหนดส่งมอบ/ |
|                        |           |          |        | ความคืบหน้า  |
+------------------------+-----------+----------+--------+------------+
| ธุรกิจวิศวกรรม            | สนาม      | ITO      | 136    | 30 มิถุนายน  |
|                        | บินสุวรรณภูมิ | Joint    | ล้านบาท | 2548       |
| 1.  งานร               |           | Venture  |        |            |
| ับเหมาจัดหาและติดตั้งระบบข่า |           | (Italia  | (รับ    | (ณ เดือน    |
| ยสายสัญญาณข้อมูลและโทรศัพท์ |           | n-Thai * | รู้รายได | ธันวาคม     |
|     (Data/ Telephone   |           | Ta       | ้ตามอัตร | 2547       |
|     Cabling System)    |           | kenaka * | าความค | โครงกา     |
|     ส                  |           | O        | ืบหน้าขอ | รนี้แล้วเสร็จป |
| ำหรับระบบเทคโนโลยีสารสนเ |           | bayashi) | งการดำ | ระมาณร้อยละ |
| ทศและการสื่อสารของสนามบิน |           |          | เนินโคร | 75)        |
|                        |           |          | งการตา |            |
|                        |           |          | มความเ |            |
|                        |           |          | ป็นจริง) |            |
+------------------------+-----------+----------+--------+------------+
| ธุรกิจโซลูชั่น โพร์วายเดอร์   |           |          |        |            |
+------------------------+-----------+----------+--------+------------+
| 1.  จัดทำบัตรเพื่อใช้ในกา   | บัตร Smart | ก        | 45     | สัมปทาน 3 ปี |
| รผ่านพิธีการศุลกากรในรูปแบบ | Card      | รมศุลกากร | ล้านบาท | ตั้งแต่ 26    |
|     Smart Card         |           |          | (      | มกราคม     |
|                        |           |          | รับรู้ราย | 2547 ถึง 25 |
|                        |           |          | ได้ตามจ | มกราคม     |
|                        |           |          | ำนวนผู้ม | 2550       |
|                        |           |          | าทำบัตร |            |
|                        |           |          | Smart  |            |
|                        |           |          | Card)  |            |
+------------------------+-----------+----------+--------+------------+

[1] ข้อมูล ICT Market Outlook for Year 2003 ของ ATCI, ATSI, INA